Broj: 01/3-50-3-3-13/21

Sarajevo, 24. 5. 2021.

**Z A P I S N I K**

# 13. sjednice Povjerenstva za vanjsku trgovinu i carine

# Zastupničkog doma Parlamentarne skupštine BiH,

# održane 24. 5. 2021.

Sjednicu Povjerenstva za vanjsku trgovinu i carine Zastupničkog doma Parlamentarne skupštine BiH (u daljnjem tekstu: Povjerenstvo) sazvao je Dragan Bogdanić, predsjedatelj Povjerenstva.

Sjednica je počela u 9.30 sati.

Sjednici su bili nazočni: Dragan Bogdanić, Šemsudin Mehmedović, Edin Mušić i Zukan Helez.

Sjednici Povjerenstva opravdano nisu bili nazočni: Mijo Matanović, Nenad Stevandić, Mirko Šarović, Damir Arnaut i Enver Bijedić.

Budući da Povjerenstvo nije imalo kvorum za rad i odlučivanje, predsjedatelj Povjerenstva predložio je da telefonski pozovu Mirka Šarovića i pitaju je li suglasan da Povjerenstvo računa na njega kao petog člana, kako bi moglo raditi i odlučivati.

Uz suglasnost nazočnih članova Povjerenstva, predsjedatelj Povjerenstva telefonom je pozvao Mirka Šarovića, člana Povjerenstva, koji je bio suglasan s time da Povjerenstvo računa na njega kao petog člana kako bi imalo kvorum i da za sve točke o kojima Povjerenstvo raspravlja glasuje „za“.

Sjednici su bili nazočni predstavnici Ministarstva vanjske trgovine i ekonomskih odnosa BiH, pomoćnici ministra Dragiša Mekić i Midhat Salić.

Sjednici su bili nazočni predstavnici Guma M d.o.o. Mostar i PJ Banja Luka: Mario Vujević, direktor, Slaviša Peulić, voditelj Podružnice, i Željko Raguž, računovođa.

Sjednici su također bili nazočni Mirjana Crnjak, tajnica Povjerenstva za vanjsku trgovinu i carine, i Zoran Žuža, voditelj Odjela za informiranjeu Sektoru za odnose s javnošću Tajništva Parlamentarne skupštine BiH.

Predsjedatelj Povjerenstva Dragan Bogdanić otvorio je 13. sjednicu Povjerenstva i konstatirao da postoji kvorum, jer su sjednici nazočna četiri i jedan član putem telefona, što je pet od ukupno devet članova.

Predsjedatelj Povjerenstva pročitao je predloženi dnevni red 13. sjednice.

Budući da nije bilo izmjena ni dopuna, predsjedatelj Povjerenstva konstatirao je za 13. sjednicu sljedeći

**D N E V N I R E D**

1. Usvajanje Zapisnika 12. sjednice Povjerenstva;
2. Razmatranje Izvješća o realizaciji izdanih isprava za vanjskotrgovinski promet oružja, vojne opreme i roba posebne namjene u 2018. godini, podnositelj: Ministarstvo vanjske trgovine i ekonomskih odnosa BiH, broj: 01,02-50-18-926/21 od 28. 4. 2021.;
3. Razmatranje Inicijative za sklapanje bilateralnog sporazuma s Ujedinjenim Kraljevstvom kojim će biti regulirane carine između BiH i UK, podnositelj: *Guma M*, broj: 01/3-50-18-1015/21 od 12. 5. 2021.;
4. Tekuća pitanja.

**Ad.1. Usvajanje Zapisnika 12. sjednice Povjerenstva**

Na Zapisnik 12. sjednice Povjerenstva nije bilo primjedaba, te je **jednoglasno** usvojen.

**Ad.2. Razmatranje Izvješća o realizaciji izdanih isprava za vanjskotrgovinski promet oružja, vojne opreme i roba posebne namjene u 2018. godini, podnositelj: Ministarstvo vanjske trgovine i ekonomskih odnosa BiH, broj: 01,02-50-18-926/21 od 28. 4. 2021.**

Predsjedatelj Povjerenstva podsjetio je da je Vijeće ministara BiH na 24. sjednici, održanoj 28. 1. 2021., razmotrilo i usvojilo Izvješće o realizaciji izdanih isprava za vanjskotrgovinski promet oružja, vojne opreme i roba posebne namjene za 2018. godinu.

Za predmetno izvješće pribavljena su mišljenja Ministarstva sigurnosti BiH, Ministarstva obrane BiH i Ureda za zakonodavstvo BiH.

U skladu s obvezama propisanim Zakonom o kontroli vanjskotrgovinskog prometa oružja, vojne opreme i roba posebne namjene („Službeni glasnik BiH“, broj 53/16), Ministarstvo vanjske trgovine i ekonomskih odnosa BiH je 28. 4.2021. dostavilo navedeno izvješće Parlamentarnoj skupštini BiH na usvajanje.

Kolegij Zastupničkog doma Parlamentarne skupštine BiH je na 40. sjednici, održanoj 5. 5. 2021., nadležnima za razmatranje Izvješća o realizaciji izdanih isprava za vanjskotrgovinski promet oružja, vojne opreme i roba posebne namjene za 2018. godini, čiji je podnositelj Ministarstvo vanjske trgovine i ekonomskih odnosa BiH, odredio Povjerenstvo za vanjsku trgovinu i carine Zastupničkog doma i Zajedničko oovjerenstvo za obranu i sigurnost BiH.

Nakon toga je riječ dao prestavniku Ministarstva vanjske trgovine i ekonomskih odnosa BiH Dragiši Mekiću, koji je ukratko obrazložio Izvješće.

Budući da nije bilo prijavljenih za raspravu, predsjedatelj Povjerenstva stavio je Izvješće na glasovanje.

Povjerenstvo je jednoglasno usvojilo Izvješće o realizaciji izdanih isprava za vanjskotrgovinski promet oružja, vojne opreme i roba posebne namjene u 2018. godini i predlaže Zastupničkom domu PSBiH njegovo usvajanje.

**Ad.3. Razmatranje Inicijative za sklapanje bilateralnog sporazuma s Ujedinjenim Kraljevstvom kojim će biti regulirane carine između BiH i UK, podnositelj: *Guma M*, broj: 01/3-50-18-1015/21 od 12. 5. 2021.**

Predsjedatelj Povjerenstva rekao je da su članovi Povjerenstva dobili Inicijativu za sklapanje bilateralnog sporazuma s Ujedinjenim Kraljevstvom kojim će biti regulirane carine između BiH i UK, a čiji je podnositelj *Guma M* d.o.o., s kojom su upoznati.

Potom je dao riječ predstavniku *Guma M* d.o.o. Slaviši Peuliću, koji je ukratko obrazložio razloge za podnošenje Inicijative.

U raspravi su sudjelovali Šemsudin Mehmedović i Zukan Helez.

Dodatno pojašnjenje u vezi s predmetnom inicijativom dao je Mithad Salić, pomoćnik ministra za vanjsku trgovinu i ekonomskih odnosa BiH.

Nakon toga se pristupilo glasovanju.

Povjerenstvo je jednoglasno podržalo Inicijativu za sklapanje bilateralnog sporazuma s Ujedinjenim Kraljevstvom kojim će biti regulirane carine između BiH i UK i dostavlja je nadležnim institucijama (Ministarstvu vanjskih poslova BiH i Ministarstvu vanjske trgovine i ekonomskih odnosa BiH) na nadležno postupanje, uskladu s člankom 4. stavak (2) Zakona o postupku zaključivanja i provođenja međunarodnih ugovora („Službeni glasnik BiH“, br. 29/00 i 32/13).

**Ad.4. Tekuća pitanja**

Pod ovom točkom nije bilo prijedloga, pa je predsjedatelj Dragan Bogdanić zaključio sjednicu.

Sjednica je završena u 10.15 sati.

**Tajnica Povjerenstva Predsjedatelj Povjerenstva**

Mirjana Crnjak Dr. Dragan Bogdanić